‘જુઓ, પહેલી વાત કે હું એવું કોઈ અજાયબ પ્રાણી નથી કે મને જોઈને કૂતરાં મારી પાછળ પડે. વળી, બને ત્યાં સુધી હું પગપાળા તો કશે નીકળતી જ નથી. એટલે મારી પાછળ કૂતરાં પડે તોય મારે દોડવાની જરૃર નથી પડતી. રહી વાત લિફ્ટની તો જ્યાં લિફ્ટ બંધ હોય ત્યાં હું યજમાનને નીચે બોલાવીને મળી લઉં છું. દાદર ચડવાનું તો મેં વરસોથી સપનું જોવાનુંય છોડી દીધું છે. ને હા, મારી ઉંમર તો ક્યાં થઈ જ છે હજી? મારો ફિટનેસ મંત્ર જ મારા શાંતિપૂર્ણ જીવનનો રાઝ છે. તમે પણ અજમાવી જુઓ. ક્યારેય કોઈ ફિટનેસ મંત્રની જરૃર નહીં પડે.’